Institutul de Medicină Urgentă (Chișinău)

Institutul de Medicină Urgentă (IMC) din Chișinău prestează servicii de asistență medicală urgentă, oferind ajutor medical calificat în situații neordinare sau în cazuri de forță majoră. A fost înființat în 1945 pe baza fostului Spital de Urgență. Dispune de secții specializate: reanimare, cardiologie, neurologie etc. Are cel mai numeros personal printre spitalele republicii. În cadrul spitalului activează 3 servicii: asistența medicală de urgență, spitalul clinic de urgență și serviciul traumatologic; de asemenea 30 de secții clinice, 2 secții microchirurgice și 2 centre republicane (microchirurgie și bucomaxilo-facial). Spitalul folosește ca bază de studii pentru 13 catedre ale USMF. În cadrul său sunt funcționează catedra de urgență medicală (1993), centrul regional de instruire a medicilor (1994). Cadrele medicale își perfecționează pregătirea profesională în țări mai dezvoltate, ca SUA (Centrul din Mineapolis) sau România. Istoric Asistența medicală de urgență din Republica Moldova are o istorie de 63 de ani. Prima stație de salvare a apărut în Chișinău la 4 septembrie 1944, având în dotare o caretă trasă de doi cai, care deservea bolnavii la domiciliu și în locurile publice. În anul 1948 stația dispunea deja de 3 automobile, 2 echipe de medici și o echipă de felceri. În 1956 în cadrul Stației de salvare este creată prima echipă de medici pediatri, iar în 1978 a fost organizată echipa de reanimare pentru copii. Prin Decizia Sovietului Miniștrilor al RSSM din 29 martie 1957 nr. 191-P și a Ordinului Ministrului Ocrotirii Sănătății al RSSM nr. 88 din 16 aprilie 1957, în incinta clădirii din str. Kievului, 157 a fost înființat Spitalul orășenesc nr.1, în care au fost stabilite 100 de paturi pentru 3 profiluri medicale: ginecologic – 50 de paturi, chirurgical – 25 de paturi și terapeutic - 25 de paturi. Tot prin acest ordin a fost prevăzută alipirea la spital a Policlinicii orășenești nr. 4. În 1959 Stația de salvare a fost comasată cu Spitalul orășenesc nr. 1 și reprofilată în Spitalul orășenesc de salvare, care prin Ordinul Ministerului Sănătății nr. 275 din 7 iulie 1987 a fost denumit Spitalul Clinic de Urgență. Ulterior, în perioada 1970-1971 sunt formate primele echipe specializate de medici cardiologi, toxicologi, traumatologi, reanimatologi pentru maturi și cea de psihiatri. Acest interval de timp este marcat de reorganizări substanțiale. În 1984 Serviciul Asistență Medicală de Urgență al Spitalului Clinic municipal inaugurează Centrul de diagnosticare electrocardiografică la distanță (ordinul MOS al RSSM nr. 182 din 24.03.83). Treptat, Serviciul AMU al SCM se extinde, organizând noi unități de deservire medicală prespitalicească în sectoarele or. Chișinău. Substația Centru se deschide în 1957, Substația Botanica – în 1962, Substația Rîșcani – în 1966, Substația Buiucani – în 1971 și Substația Ciocana – în anul 1993. În 1985 a fost fondată Societatea Medicilor de la Salvare. Cea mai semnificativă modificare structurală în Spitalul Clinic de Urgență s-a produs în 1990, când capacitatea de deservire medicală a pacienților a atins cifra de 590 de paturi. În această perioadă în cadrul clinicii este organizat Serviciul ambulator de traumatologie și ortopedie, care întrunea 4 secții. Pe parcursul anilor 1991-1992 a fost dat în exploatare blocul operator cu 12 săli de operație. Tot în acest interval de timp sunt organizate servicii și secții paraclinice pentru fortificarea capacităților de diagnosticare și tratament și anume: Secția ultrasonografie (1991), Secția diagnostic funcțional (1992), Secția endoscopie (1992). În cadrul IMSP SCU a fost organizat pentru prima oară în republică Serviciul Imagistic (1996), cu Tomografie Computerizată (1997) și Investigații Angiografice (2005). Astăzi în cadrul clinicii își desfășoară activitatea 8 catedre, 3 cursuri clinice și 3 laboratoare științifice ale USMF „N.Testemițanu”. La 23 iulie 1999 prin Hotărârea de Guvern nr. 689 a fost aprobat primul Program Național de dezvoltare a asistenței medicale de urgență în Republica Moldova pe anii 1999-2003. Acest act legislativ a permis separarea Serviciului prespitalicesc de asistență medicală urgentă de sectorul spitalicesc, adaptându-l la structura administrativ-teritorială a Republicii Moldova. În anul 2005 prin Hotărârea Guvernului nr.891 din 17 iulie 2003 și Ordinul MS nr. 97 din 12 aprilie 2005 Spitalul Clinic de Urgență este reorganizat în Centrul Național Științifico-Practic de Medicină Urgentă. Pe baza lui a fost creat cu susținerea USAID Centrul regional de formare continuă a cadrelor din domeniul Medicinii de Urgență. Începând cu 11 aprilie 2014 CNȘPMU a obținut statut de Instituție Medicală Academică, fiind denumit Institut de Medicină Urgentă, conform ordinului nr. 332 al MS. Directorul actual al Institutului este Diana Manea. Spitalul Institutului de Medicină Urgentă a trecut prin mai multe reforme structurale, cea din urmă fiind un proiect îndrăzneț de reformulare a unităților cialis otc, de replanificare a resurselor umane și economice în vederea extinderii responsabilităilor manageriale la nivelul verigii mediii și gestionării actului medical după standarde și indicatori de performanță. Actualmente, IMU are în componența sa 11 departamente medicale și 3 nemedicale, conexe, care deservesc de o manieră autonomă 620 de paturi medicale. La subdiviziunile existente (chirurgie, traumatologioe și ortopedie, neurologie și neurochiurgie, chirurgie oro-maxilo-facială, oftalmologie, urologie, genicologie) au fost create două unități noi: Departamentul Chirurgie toracală și Departamentul Evidență și control al bolilor nosocomiale. De asemenea, în cadrul Departamentul de medicină urgentă (de primiri urgente ale pacienților) a apărut o secție consultativă, ce are drept scop ameliorarea procesului de triere a pacienților și oferirea întrun spectru mai larg a serviciilor medicale populației. Trebuie menționat faptul, că în spital funcționează o secție de hemodializă, asigurată de stat, secțiile de neurologie boli cerebrovasculare și STROKE cu salon de terapie intensivă, cabinete de sondoplerografie și electroencelografie computerizată (digitală). Anual, la IMU se adresează peste 70 mii de cetățeni (inclusiv, cei aduși cu urgențe majore de către Serviciul „112”), necesitând circa 13-14 mii de intervenții chirurgicale pe an. Zilnic, medicii instituției acordă servicii medicale unui număr de 200-250 de bolnavi, din care aproximativ 40% sunt spitalizați pentru tratament medico-chirurgical și recuperare. Cea mai mare incidență clinică o au politraumatismele, survenite din cauza factorilor de risc (accidente rutiere, precipitări de la înălțime, agresiuni în public și în familie etc.), bolile neurochirurgicale și cerebrovasculare, maladiile chirurgicale pe colon, stomac, pancreas, ficat, patologiile urologice și ginecologice. Administrația Diana Manea – director Igor Maxim – vicedirector medical Mihail Ciocanu – vicedirector medical, inovare și cercetare Referințe Bibliografie Colesnic, Iurie (1997). Chișinău. Enciclopedie. Chișinău: ed. „Museum”. pp. p. 426.